theophylactus-simocatta.historiae 7.32
7.13.1 Καὶ γοῦν ἐν τούτῳ τῷ χρόνῳ ὁ παρὰ τοῖς ᾿Αβάροις Χαγάνος τιμώμενος τὰ περὶ ἑαυτὸν συλλεξάμενος πλήθη περὶ τὴν Θρᾳκικὴν Μυσίαν χωρεῖ , εἶτα Τομέᾳ τῇ πόλει ἐφίσταται . τούτων ὁ Πρίσκος πυθόμενος ἐπηρεαζομένῃ τῇ πόλει προσομιλεῖ . Ρωμαῖοι τοιγαροῦν καὶ οἱ βάρβαροι εἰς τὰ περὶ Τομέαν τὴν πόλιν στρατοπεδεύοντες ὥρας ἐπιγινομένης χειμῶνος οὐδαμῶς τὸν χάρακα διελύσαντο . τοῦ δὲ ἦρος ἀνίσχοντος λιμὸς τοῖς Ρωμαίοις ἐνέσκηψεν . μελλούσης δὲ ἐπιβήσεσθαι τῆς μεγάλης τῶν Χριστιανῶν ἑορτῆς , καὶ πάθος ὁμοῦ καὶ ἀνάστασιν τοῦ σωτῆρος ἑορτάζειν θεοῦ , τοῦ τε λιμοῦ τοὺς Ρωμαίους καταπιέζοντος , παραδόξῳ προνοίᾳ τινὶ ὁ Χαγάνος πρὸς τοὺς Ρωμαίους πρεσβεύεται . ἡ δὲ ἀξίωσις ἦν λύσιν τῷ λιμῷ ἐπιθεῖναι . ὁ μὲν οὖν Πρίσκος ἐπὶ τῷ καινοπρεπεῖ τῆς ἀξιώσεως διηπόρει τε καὶ ἠπίστει · ἐπεὶ δὲ πίστεις Ρωμαῖοί τε καὶ βάρβαροι ἔδοσαν καὶ ἀντελάμβανον , πενθημέρους σπονδὰς συστησάμενοι τὴν ἀφοβίαν ἐπραγματεύοντο . ἁμάξας τοιγαροῦν ὁ Χαγάνος ἐπισιτισμῶν λιμώττουσι τοῖς Ρωμαίοις παρείχετο . διὰ τοῦτο μέχρι τῶν χρόνων τῶν καθ' ἡμᾶς τῶν παραδοξολογουμένων τὰ τῆς βαρβαρικῆς φιλανθρωπίας ταύτης καθέστηκεν . τετάρτη δὲ ἡμέρα , καὶ τῆς Ρωμαϊκῆς δυνάμεως εὐθενούσης τοῖς πρὸς τὸ ζῆν ἀναγκαιοτάτοις τῷ βίῳ , ὁ Χαγάνος πρέσβεις ἐξέπεμπεν ᾿Ινδικὰς ὑπὸ τοῦ Πρίσκου λαβεῖν ἀξιῶν καρυκείας . ὁ μὲν οὖν στρατηγὸς τοῦ βαρβάρου τὴν ἀξίωσιν ἐθεράπευε πέπερί τε ἐξέπεμψε καὶ φύλλον ᾿Ινδικὸν κασίαν τε καὶ τὸν λεγόμενον κόστον . ὁ δὲ βάρβαρος τὰς Ρωμαϊκὰς ἀπολαβὼν δωρεάς , καταρωματισάμενος ἥσθη λίαν περιχαρῶς . γίνεται τοίνυν ἀπόμαχος μέχρις ὅτου Ρωμαίοις ἡ δημοτελὴς ἐκείνη καὶ μεγάλη πανήγυρις ἐπεπέραστο . συνηυλίζοντο τοιγαροῦν τὰ ἀντίθετα , καὶ οὐκ ἦν δέος ἐν ἑκατέραις δυνάμεσιν . οὐκοῦν ἀποτερματιζούσης τῆς ἑορτῆς ἀγγέλους ὁ Χαγάνος ἐξέπεμψε διακρίνεσθαι ἀπ' ἀλλήλων ἀξιῶν τὰς δυνάμεις . οὕτω μὲν οὖν διαχωρίζεται ἀπὸ τῶν Ρωμαίων ὁ βάρβαρος .
Lemmas: 7.13.1 καί γοῦν ἐν οὗτος ὁ χρόνος ὁ παρά ὁ Ἄβαρος χαγάνος τιμάω ὁ περί ἑαυτοῦ συλλέγω πλῆθος περί ὁ Θρᾳκικός Μυσία χωρέω , εἶτα Τομεύς ὁ πόλις ἐφίστημι . οὗτος ὁ Πρίσκος πυνθάνομαι ἐπηρεάζω ὁ πόλις προσομιλέω . Ρωμαῖος τοιγάρ καί ὁ βάρβαρος εἰς ὁ περί Τομέαν ὁ πόλις στρατοπεδεύω ὥρα ἐπιγίγνομαι χειμών οὐδαμῶς ὁ χάραξ διαλύω . ὁ δέ ἔαρ ἀνίσχω λιμός ὁ Ῥωμαῖος ἐνσκήπτω . μέλλω δέ ἐπιβαίνω ὁ μέγας ὁ Χριστιανός ἑορτή , καί πάθος ὁμοῦ καί ἀνάστασις ὁ σωτήρ ἑορτάζω θεός , ὁ τε λιμός ὁ Ῥωμαῖος καταπιέζω , παράδοξος πρόνοια τις ὁ χαγάνος πρός ὁ Ῥωμαῖος πρεσβεύω . ὁ δέ ἀξίωσις εἰμί λύσις ὁ λιμός ἐπιτίθημι . ὁ μέν οὖν Πρίσκος ἐπί ὁ καινοπρεπής ὁ ἀξίωσις διαπορέω τε καί ἀπιστέω · ἐπεί δέ πίστις Ῥωμαῖος τε καί βάρβαρος δίδωμι καί ἀντιλαμβάνω , πενθήμερος σπονδή συνίστημι ὁ ἀφοβία πραγματεύομαι . ἅμαξα τοιγάρ ὁ χαγάνος ἐπισιτισμός λιμώσσω ὁ Ῥωμαῖος παρέχω . διά οὗτος μέχρι ὁ χρόνος ὁ κατά ἐγώ ὁ παραδοξολογέω ὁ ὁ βαρβαρικός φιλανθρωπία οὗτος καθίστημι . τέταρτος δέ ἡμέρα , καί ὁ ρωμαϊκός δύναμις εὐθενέω ὁ πρός ὁ ζῶ ἀναγκαῖος ὁ βίος , ὁ χαγάνος πρέσβυς ἐκπέμπω Ἰνδικός ὑπό ὁ Πρίσκος λαμβάνω ἄξιος καρυκεία . ὁ μέν οὖν στρατηγός ὁ βάρβαρος ὁ ἀξίωσις θεραπεύω πέπερι τε ἐκπέμπω καί φύλλον Ἰνδικός κασία τε καί ὁ λέγω κόστος . ὁ δέ βάρβαρος ὁ Ρωμαϊκός ἀπολαμβάνω δωρεά , καταρωματίζομαι ἥδομαι λίαν περιχαρῶς . γίγνομαι τοίνυν ἀπόμαχος μέχρι ὅστις Ῥωμαῖος ὁ δημοτελής ἐκεῖνος καί μέγας πανήγυρις περάω . συναυλίζω τοιγάρ ὁ ἀντίθετος , καί οὐ εἰμί δέος ἐν ἑκάτερος δύναμις . οὐκοῦν ἀποτερματίζω ὁ ἑορτή ἄγγελος ὁ χαγάνος ἐκπέμπω διακρίνω ἀπό ἀλλήλων ἄξιος ὁ δύναμις . οὗτος μέν οὖν διαχωρίζω ἀπό ὁ Ῥωμαῖος ὁ βάρβαρος .